<§ 19 g> 



Fuligulam Fischeri cum Fuligula spectabili accuratius comparantes et singularum 

 specierum similitudihes et differentias perpendentes , exclusis diversitatibus Lampronettarum 

 divisionem componentibus, quae sequuntur relationes proponi posse videntur. 



Lampronetta Fischeri magnitudine, rostri anterioris partis figura generali, praesertim 

 etiam mandibulae apice infra minus convexa magis cum Fuliguia spectabili convenit, cer- 

 vicis colore viridi, scapularibus et remigibus secundariis internis (deorsum falcatis) albis, 

 nec non rostri et pedum colore olivascente autem cum Fuligula mollissima majorem 

 affinitatem praebet. Qua de causa etiam Fuligula Fischeri, si affinitates modo allatas solas 

 respicere velles inter Fuligulam mollissimam et spectabilem ponenda fuisset. Talem autem 

 agendi rationem ob natatu dignissimarum differentiarum supra allatarum praesentiam zoo- 

 logorum exactiorum nemo probare posset. 



Remotioris gradus affinitates pariter respicientes invenimus, ptiloseos frontalis invicem 

 confluxarum ratione et speculi alaris nitidi absentia Fuligulam Fischeri ad Fuligulam 

 (Hareldam) glacialem quodammodo accedere, quamvis in Fuligula glaciali ptilosis genalis 

 et frontalis brevissimae sint et a naribus remotissimae observentur. Rostri figura Fuligula 

 Fischeri Fuligulae glaciali pariter quodammodo appropinquatur. Fuligulae glacialis rostrum 

 tamen basi latius et altius atque apice supra minus depressiun et acutius uncoque terminali 

 acutiore magisque prominulo Iamellulisque rarioribus instructum observatur. Fuligula 

 (Camptorhynchus) labradora facie, colli superiore parte et alarum tectricibus albis cum 

 Lampronetta minorem affinitatem praebet. Ptilosi fronlali elongata denique Fuligula (Me- 

 lanetta s. Oedemia) perspicillata Fuligulae (Lampronettae) Fischeri quodammodo affinis 

 invenitur. 



Illill II IIVPLKITIO. 



Figura 1. 

 Fuligula (Lampronetta) Fischeri Y g magnitudinis naturalis. 



Figura 2. 



Capitis ejus superior facies ' 2 magnitudinis naturalis. 



Figura 3. 



Rostrum a latere inspectum magnitudine naturali. 



Figura 4. 



Maxillae (a) et mandibulae (6) interior facies magnitudine naturali. 



